정조 6년
平山儒生禹尙寅梁炳虎趙思儉尹光周蔡宅揆徐潤身吳敬賢申達東金漢玉任聖集權衱金最潤蔡光漸梁應重宋尙復任務閔漸汶李達休申景參蔡心玉趙匡呂尹光商趙德一任愼行閔必騫趙腬吳敬老鄭瀾申恢趙燁任愼言趙晠李達延金商參趙成厦李德海朴宗大申宅東朴柱老安克濟閔昌汶趙志和李壽仁趙思一趙克新趙成律趙達新趙夢弼趙匡一李心明趙樂命趙炯趙命周趙任周趙東亮趙命新趙立璧李迪亨李迪源李泰耉李夢得趙洛紹趙聖任趙弘呂趙國呂趙興呂趙宗輔趙聖莘趙鍾德趙興命朴重海趙希仁趙弘績趙弘祿趙弘宅趙昇趙晨趙匡烈趙亨烈趙益復趙臣復趙熻趙趙光藺尹聖東趙國藺申晎申東度申惠度尹景復趙相履宋光集宋光錫宋日新宋日省宋德潤宋光朝金聖福金聖祿宋光殷成億徐以發尹廷燮尹廷虎尹之五尹廷龜尹若龜李重漢趙宗烈趙檃趙格趙㬈趙相勳趙炕趙執命趙乃新趙宗亮趙德潤趙成祚徐亨身趙大呂趙遇呂李樂彬李重彬李絙李成萬李來萬申世宇鄭濯鄭涵鄭時權尹聖勳尹希成鄭潑李貞弼李善福趙匡國趙匡億李檝申喆度尹廷龜尹若龜李重漢趙格李思默李尙箕申樂道申樂洙申翼虎成德鳳成德獜尹光復蔡光德蔡光國蔡光濟蔡光鼎蔡光運蔡光晦蔡正敏蔡正宅蔡正寅蔡正綏蔡漢瑞申光漢崔仁器尹東桓宋濟殷宋濟復宋濟億李景弼李景憲申敬熙申敬止申敬天申敬賢申載文申處文申甲文申弼文趙鳳來閔來洙閔百慶閔百胤閔百任閔百鳳閔百鵬閔百禧禹濟河李彙彬徐麟厚徐麟聖徐麟義徐麟晦徐麟希徐規身徐省身徐礪身徐潤河鄭齊五鄭齊斗閔百綏閔百廉閔百訥李濟會李天會申載文閔東洙閔百善徐範身徐正身徐準身李貞陽李貞常尹墼李貞休李貞達李貞苾李貞魯李貞吉李貞植朴舜章李貞桓李言宲尹廷殷尹宰殷尹成殷尹垣尹培尹䮕宋錫錡安弘濟安鼎濟邊慶彦邊慶澤邊慶喆趙有大趙宗儉沈賢基沈仁基沈潤基沈英基閔處愼閔百愼成南翼申澈申潛申敬朝申光朝申𤃡李才逸李才達李言喆李言華李聖進李言述李孟進李翼進李鴻進李漢進李世進李正進李言興李養烈李言鳳李陽進蔡洪年蔡海壽蔡若潛蔡永保蔡心允蔡若衡蔡師曾蔡師顔李珪趙煌李琛吳緯吳彦綸吳在德申命和申命義申命說申宗輔申宗健申海朝申範洙申點李養浩李養老李養善李養益李養培李養心成垢徐度身柳章晉申永福沈尙燁沈尙煥沈埅金尙稷金尙卨金尙益金喆潤李載三趙聖麟趙栢鄭鴻鄭湛鄭景澄趙志恒趙志順趙志逸趙志希鄭就權禹鳳姫禹德寬鄭俊權李之鄭潝趙晙趙象麟趙象鳳趙𤈛宋希祖禹鳳聖成碩章李淇源李宅彬李尙彬李弘彬李湜源李淨源李洛源李興源李謙彬李光烈李徽烈李天源李默彬李東彬李耳彬李範源李學源李孝源李福彬任愼義任愼寬韓榮世禹宗鐸李濟遠李光澤李耽希李光星李光錫李省吾李炳吾李震弼李著遠趙顯坤趙命休趙慶遇趙命逸辛壇辛最華辛德麟李光國李光道辛以儉辛以傑辛最賢辛以寬權檝李益謙權權讓權哲李世大李陽健權誌權宲權檍權拾權循權衎權矔權權權諗權祊權申景老申景業申申申㤞申𢜫申惜申㥽申申申怦申用顯申斗顯申奎顯申吉顯申喆顯申百顯申棋顯申麟顯申鸞顯李日華李啓宇奉日忱李錫春李寅春奉樂海劉膺眞劉弘述申慶先申㥂申懽申宜顯申景晦申光鉉申光哲申恬申慶興申慶延申捲申國顯申象顯申龍顯申鳳顯申㤨李泰啓李泰岳李泰錫李德星尹九赫尹九瑞尹權尹栢尹檺尹榶尹棣尹邦烈申命性申世健申在奎申在益申在復申在彬申在誾柳師恭柳師涵權誾李邦彬尹殷柱尹心天文光玉趙希大趙孰大趙弘大趙興大趙集大趙進大趙海大趙濬大趙完大趙宗玉趙鳴大尹光卨尹光仁尹光德尹光賢尹永鎭黃載淸尹光泗尹元鎭徐麟德李震極李震梧李惟天李惟時李惟元李惟澤李惟誠李思國李鳴國李榮國李宗國李寶國禹成烈趙成憲趙海增趙仁增趙義增趙德增趙師洙趙師仲趙師亮趙師濂趙師漢趙師孟趙樂增趙行增趙福增李日成李日葵李日殷李日就李日夏李日復李義鳳李義鴻李義殷趙泰齡趙泰彬趙慶珠趙慶伯崔應衡崔應德崔應時崔應轍崔應俊崔寅會崔寅垕崔寅周崔寅行崔應天崔應大申翼周柳垣柳湜申樂天權世楨柳墰柳運星柳運範崔應乾崔應謙崔應洛尹光輔尹光軒尹光軾尹宇鎭朴鳳東朴鵬東閔昌義閔日祥閔奎李震瑞李廷吉吳泰彬吳明漢吳泰懷朴鵬瑞朴師瑞朴弼瑞朴時五閔弘器李英幹李相煥閔必謹閔必昌閔亨大閔英大閔希三趙漢命閔應命閔應憲趙鵬命閔郁大趙弘漢金正柱金天柱金漢平金漢郁金漢龍金漢鳳金漢相金漢權金麗慶金漢倫金漢星金漢珏金漢奎金漢瑞金繼柱金漢白金漢興金漢緯尹光翼金漢業金漢祚金泰柱金世柱李東植鄭壽聃鄭壽芳金興柱金砥柱李震佑李震海李致遠李益遠李光祿李光銓李鼎遠李聲遠李尙遠尹宇鎭李東馥奉日煥申燮李齊松崔光秀尹尙鎭李升遠李愈遠李東遠李根遠李亨彬崔柱垕崔錫衡崔興文崔義敎申興東申敬東申師東申範東申學東申遹東申翰東申𠎄申申炅申健申偉申佺李箕彬申供申憲周申文周申翰周申聖周申昌周申命周申禎周宋尙德宋尙訥宋希祥宋尙成宋之聖宋尙烈宋尙尹朴台鉉朴顯模朴顯隱朴顯大朴顯曾朴顯壽朴顯伋南宮浙徐麟壽愼河瑞李鎭崗趙匡鼎愼若欽申憘崔禎勳蔡一揆禹景謨禹錫謨禹翼龍沈來錫南宮澔南宮潤南宮激南宮撛南宮活南宮松南宮勖南宮棕南宮晠南宮曦許許謙許鐸許源許棕李貞宇李貞澤李漢鴻沈學祖李貞益朴益亨朴利亨申愰李漢德李善福崔夏龜李貞晦李貞晉李貞巽李貞五崔悌崔光國尹仁基曺允聖曺允達李采珍崔堉任鈺任錫任鉉任聖希任聖宅李貞幹李鎭輝任德垕崔檝任世垕任尙謙任景魯任景亮任尙允李暘任尙賢任志默任志輝趙鳳陽趙時鉉趙致鉉尹來尹楨尹楧崔珩崔寅協姜聖休姜周休洪載夏蔡恒揆尹和鼎禹績復金象九禹宗元禹永福禹永一禹鳳德禹致德禹澹禹成績禹宗宅禹成大禹成元禹宗亨禹宗迪禹時謨禹世謨禹成績禹成集南景星南斗星南聚星南翼星蔡範錫蔡復揆蔡敍揆禹誠中禹熙中禹得中禹學中禹賢中禹時中禹尙洙禹尙祿禹宅謨禹承謨禹世奭禹恒謨禹尙質禹尙宅禹宗迪禹尙鎭禹敬圭禹存中禹哲謨禹尙欽禹尙律禹光謨禹尙勤禹尙翼禹尙文禹尙福禹成謨禹尙一禹尙宙禹尙績禹尙愼禹世英禹世載禹世逸禹世傑禹世規禹世儁禹世勤禹贄圭禹明圭禹錫福禹煥圭禹桐圭禹成元禹錫圭禹聖圭禹台圭禹世師禹成德張德性梁世仁張德心申敬休梁相澤梁世梁世熠梁世燁梁世英梁世煒梁世𤒩梁世𤎒申天有梁世煥梁世熿梁世炯申克諧申膺周梁炳休梁炳海梁炳彬梁成海梁成河南宮槿南宮櫽南宮棆南宮棌南宮桓南宮冕南宮明南宮棖成好默申瑞東李圻李德性文弘著申邦協申樂仁吳泰肇吳明正吳泰權吳敬大吳泰燮吳明晉吳泰儉吳明祈吳泰極吳泰辰徐慶遠徐敏道梁世煥梁世煒梁世炳梁世英許璋許璉許瑞許壇許簠許繪許簋許箹許遵許述許壄許墶許筬許磐許篙許策許範許磷許許礎南宮海南宮畢南宮棟南宮懋南宮彬朴泰祐朴相允朴相說金載博趙宅履韓潗韓重文韓錫文李弼運李潤李錫福禹鳳熙禹鳳適李永福徐允碩徐允執吳敬一趙宗周李載垕高象天高象復高夢聖徐應奎徐應瑞閔應白鄭光夏吳敬龍高夢賢尹宅基尹東基尹守基尹應基尹光漸尹東迪尹光進尹百基尹弘基尹義鎭吳敬裕吳冕祚吳敬諶吳敬亨吳敬始吳敬訥吳靜海吳搏海吳重祚吳學海吳鼎養吳鼎宲李基債李東弼李東蕃李東馨李昌運李信培李坤吳明益李迪欽李迪春權綜權姜祿姜博朴命休李揆燮李桷申暉徐益修徐格修徐學修李錫祚蔡正善閔弘基吳泰彬趙弘瑞閔必謹閔必昌吳明元李養烈李相煥吳明漢李惟敦李元國李泰耆李夢弼朴慶大朴履夏朴謙夏朴賢夏朴濟夏朴熙夏朴景赫朴長赫朴道赫朴昌赫朴載赫朴世赫朴敬心朴聖海蔡正吾朴普純尹東恒尹光璧李尙謙申樂賢趙鎭長趙鎭民金極柱朴榟東趙成甲朴雲章李東炯白東近尹圭白師舜白東翊白東寬鄭翼澄鄭俊權趙栢趙聖獜宋德義趙桓辛履復徐萬維徐德修徐有修徐義修成宇柱李糾韓浩徐慶重鄭齊斗鄭河潤宋道休等疏曰。竊伏以。孔子作春秋也。誅其心書其惡。故春秋作而亂臣賊子懼。天經地緯。賴此而罔墜。民彝物則。由此而不泯。雖愚夫幼媍。莫不知君臣之義至嚴且重。而目今亂逆層生。彝倫斁絶。秉彝之心。賢愚不殊。忠憤之義。朝野無間。噫嘻。痛矣。從古亂逆。何代無之。而孰如國榮德相之窮凶極惡也哉。擧八域爲臣民者。固當沐浴請討之不暇。而況臣等所居之鄕。亂逆近出。亨夏陽復輩。陰譎狡惡。益肆跳踉於相賊之後。而其徒寔繁。環海一隅。將不免爲無父無君之域。臣等之沬血請討。固當無容少緩。而遷就時日。尙稽至此。此固臣等之罪而萬死無惜也。乃者十行綸音。遽下於封章之前。牖迷之辭。溫如陽春。懲亂之諭。嚴於霜雪。臣等雙擎拜跪。不覺感淚之交橫而繼之以憤惋欲死也。噫。彼德相。以先正之孫。附麗權奸。貫通血脈。相連腸肚。沮遏大策。國榮之奸計而德相應之。潛圖國脈。國榮之奸謀而德相從之。上而謀危宗社。下而誑惑一世。至以四字凶言。登諸章奏。則此固通天地亘萬古所未有之亂逆也。國榮非德相則無以售其計。德相非國榮則亦無以成其謀。原定其罪。德相百倍於國榮矣。此日如使先正在者。其肯曰有後乎。亟伸王章。以誅德相乃所以光先正也。姑屈王法。以貸德相非所以尊先正也。德相一日偃息。則一日之彝倫斁絶。二日偃息。則二日之彝倫斁絶。豈可使德相偃息於覆載之間。而忍見彝倫之斁絶也哉。噫。彼國榮德相固宜誅絶之懲討之。少不假貸。而終使國榮。徑斃牖下。尙稽孥戮之典。又使德相保全首領。至於荐棘而止。國家失刑。孰有大於此者乎。是以湖獄未竟。海逆繼起。種下生種。枝上生枝。滋蔓繁息。以至于此。苟使國榮德相亟伏王法。則湖之賊。安敢起乎。湖之賊。亟伏王法。則海之賊。亦安敢起乎。此不過一榮一相。不伏王法。而今乃爲百榮百相而極矣。人紀何以可正。天常何以可扶乎。此固臣等沬血而飮泣者也。彼亨夏陽復輩。素以陰鷙之性。多年出入於相賊之門。稱師稱弟。連腸締肚。至於逆節綻露之後。猶爲師事之尊奉之。往來無憚。問訊如常。而稱以講會。聚徒影堂。或稱丈席。或稱山丈矣。及其尹任鼎之削黜相賊名字於講錄中。亨復輩以阿好相賊之慝腸。益生狠怒。乃敢以怨國不道之說。構出凶書。肆然告由。其語意之慘惔兇悖。有不忍掛口。而亨賊之心。只有德相也。亨賊之眼。頓無王法故也。至於尹任鼎之摘發凶書。始得其陰譎之情節。心寒骨冷。罔知攸措。而急於發告。未及上變。先呈營門者此也。噫。凶徒醜類。無君怨國之心。何若是一串貫來也。在德相爲四字凶言。在亨夏爲告由凶書。在瑞集爲餞別凶詩。隨處現發。同歸惡逆。此類之罪。萬剮猶輕。而畢竟勘斷。只止竄配。此所以炡弼輩接跡而起者也。炡則景莘扁堂。承烈從游。其心所在。固極凶悖。而至以逆能爲逆。今始知之之說。肆然納供則逆能之爲逆。今至幾年之久。而今始知三字。其包藏之叵測。綻露無餘。又於亨賊之配。擔當資送。則其罪。卽逆能之類。而亨賊之上也。宗弼則本以亨賊之姻屬。性素狡黠。以相亨兩賊。比之於己卯名賢。又以爲某論伸冤。亦不爲逆之說。瀾漫酬酢於渠輩中。而略無忌憚。則凶逆之爲凶逆。有何可伸之冤。而此豈非暗謀之滋長者乎。榕則素以亨賊之死友。瑞賊之心交。出沒兩間。結爲一心。袖傳瑞賊之凶詩於亨賊之至親。而以可爲事能爲之說。極口稱善。看作高義特節。則其心所在。尤極絶悖。逢源則始與炡輩。出入於逆能之門矣。又投相賊之門。憑藉勢焰。跳踉益肆。故朝能夕相之罰。所以出也。而當亨賊竄配之日。資送之餞飮之。究厥兇肚。與亨賊。一而二也。二而一也。榮祖。以亨賊之親兄。亨賊被罪之後。愈懷怨誹之兇心。構出通文。謂以書齋慘被禍變。不可不會議。會議者。抑何兇議耶。延祖則以亨賊之從兄。約會炡弼輩。主張兇通。傳送各處。將圖何樣謀議而然耶。宗賢。身爲座首。不畏王法之至嚴。延接兇逆。坐於公廳。待以尊客。非徒酒肴饋之錢財贐之。又令吏輩。往拜於所住處。則其無嚴無憚之狀。尤非道路上餞別之比也。而其爲放肆與亨集輩。固無異同也。如岳則渠之保放。實出於天恩之罔極。固當閉戶跧伏。悔過自訟。革心改過。恭俟處分。而不此之爲。敢自出入。往參齋會之說。出於囚供則其爲無嚴。莫此甚矣。此類皆心懷怨毒。眼無刑法。公肆護逆之習。隱然有角勝朝廷之意。而以至於十亨夏之多。則此輩心腸之凶慝。情迹之狡黠。罄竹傾海。固難盡書。而聖德至大。王法太寬。或投絶島。或止島配。全施惟輕。竝付罔治。臣等之膽欲裂而齒盡切矣。況彼如岱如海承祖大容之類。與亨賊同參告由之罪。宜不可容貸。而殿下以寬大之典。不忍竝配。尙此假息者。此豈懲治之道乎。來源則入北之說。固是難明。而見亨夏一款。渠旣納供則雖異於餞贐難逭王章。應璧則通文受置。渠旣自服則受置之通文。豈非斂錢之的證乎。壽岳壽采致榮逈源等。俱是餞別亨賊之輩則護逆之律。固所難免。不可以一二次刑推。勘其罪矣。烓。以炡之弟。爲囚所援則無憚往來之罪犯。豈不爲顯著之情迹乎。儐則素是鄕人。附麗亨賊。於其竄配之日。資送之說。旣甚藉藉則渠雖發明。其於萬古之公傳。何哉。宗煜時浹希集。或以諉托。或以往見。或稱喪慽。所供雖有不同。旣有負犯則不可以容其罪矣。鄭東宗瑞。雖無知識。出錢資送亨賊。誠極痛惋。而罪犯亦重。何可以無識輩。置之於罔治之域乎。惟此窮兇諸賊。臚列之罪。特其大較。而俱是國榮之緖餘。德相之枝裔。則固當竝置於鈇鉞之下。不宜容貸於覆載之間。而殿下特以寬弘之德。不忍加誅。綸音旋降。酌處有命。德意巍蕩。直與天地同其大。然而天地好生。有肅殺之威。日月普照。無不燭之物。故雖强梗者流。莫不服其化。雖魍魎之屬。莫能逃其形者。以其至嚴且明故也。是以古昔聖王。以日月之明。燭四凶之罪而誅殛之。虞舜是已。以天地之威。用孥戮之典而罔赦之。成湯是已。況今人心陷溺。彝倫斁絶。殿下以日月之明。俯燭其元惡大憝。則何不以天地之威。亟施其常刑彝法。以爲懲一勵百之道耶。大抵治獄之法。所以刑一人而使千萬人。免于刑也。今此凶徒之接踵而起者。豈非治獄之太寬乎。臣等雖是遐鄕韋布之賤。粗解君臣之義。至嚴且重。而不幸與相賊共戴一天。又與亨賊。生竝一境。人鬼莫辨。玉石難分。臣等所以憤惋欲死者。恐將不免爲河朔之人也。伏願殿下。快斷乾威。亟正王法。國榮德相亟施孥戮之典。亨夏瑞集炡宗弼陽復。竝宜亟正常刑。榕逢源延祖宗賢榮祖。請拿鞫施律。如岳來源壽岳壽采致榮逈源應璧如岱如海承祖大容。請絶島定配。烓儐宗煜時浹希集。請遠配。鄭東宗瑞。請定配。以正人紀。以肅王法焉。臣等無任屛營祈懇之至。省疏具悉。爾等之言。雖出於沐浴之誠。處分意亦有在。爾等退修學業。